Dieetkundige Mariza blog: Maak dít jou bankrot en vetter? | SARIE
Dieetkundige Mariza blog: Maak dít jou bankrot en vetter?	deur Mariza van Zyl
Oor spesiale produkte en “plaasvervangers” wat jou bankrot (en vetter) maak …
Hoeveel dieet-voorskrifte laat jou so voel? Saam met jou “dieetresep” kry jy dikwels ’n lang lys spesiale plaasvervangers vir kossoorte wat nou taboe is, maar natuurlik kom die plaasvervangers teen ’n hoër prys. Maar, dink jy by jouself, dié of dáái dieet het dan so goed gewerk vir die ou op die sosialemedia-blad, die een wat in sy los hemp pronk ten spyte daarvan dat hy “soveel van X kon eet soos hy wou” en nooit honger was nie … Dit moet vir my ook werk!